Echipa de hochei U15 din cadrul CSM Târgu Mureș s-a impus în ultimul meci în deplasare din sezonul regulat, disputat în fața formației Gheorgheni B.
Potrivit CSM Târgu Mureș, scorul a fost următorul:
Gheorgheni B – CSM Târgu Mureș: 2-5
Marcatorii din cadrul acestui meci au fost: Hunor Balázs-Bécsi (3X), Tamás Balázs-Bécsi și Botond Balázs.
"Jos pălăria în fața băieților"- a declarat antrenorul echipei după meci. Potrivit lui Lajos Vákár, toată lumea a dat tot ce a avut mai bun.
"A trecut mult timp de când nu am mai văzut atâta determinare în ochii copiilor, au fost foarte motivați, au vrut să facă să iasă bine ultima noastră deplasare din acest sezon. Din fericire, au reușit. Copiii au rămas concentrați pe tot parcursul meciului, au fost atenţi doar la joc și asta a dat roade. Toată lumea a avut partea sa de contribuție la această reușită, portarul nostru a apărat foarte bine, iar în minutele dificile el a ținut echipa în joc. Una peste alta, totul a ieșit bine în acest meci, chiar trebuie să mă înclin în fața copiilor, sunt mândru de ei! Mai avem încă 2 meciuri acasă, sper să putem juca la același nivel de hochei și atunci", a declarat acesta pentru CSM Târgu Mureș.
(D.C.)
Sursa foto: csmtgm.ro